**Četvrtak, 26.03., Njemački jezik, Was mache ich? ( Što radim? )**

Dobar dan, draga djeco!

Nadam se da ste prošli put uspješno uradili zadatke za ponavljanje iz udžbenika i u digitalnom obliku. Žao mi je, ako ste imali malih problema u rješavanju digitalnih zadataka, jer je bilo njihovih grešaka u postavljanju zadataka, pa sam vam zato rekla da uradite one zadatke koje uspijete riješiti.

Danas prelazimo na novu temu, moj radni dan. I danas će nam biti potrebna mala pomoć vaših roditelja.

Otvorite udžbenik na stranici 40.

Pogledajte slike u 1. zadatku i odgovorite Wer ist das? Das ist ………… (Jojo).

Naravno, tu je naš stari prijatelj Jojo, pa pokušajte opisati slike i reći na hrvatskom jeziku što Jojo radi.

Otvorite digitalne sadržaje pomoću poveznice <https://hr.izzi.digital/DOS/1102/2084.html> , u gornjem izborniku imate Hörbuch, otvorite, idite na 6. lekciju Was mache ich? , zatim na Audio Track 50.

Slušajte i pratite tekst u udžbeniku. Još jednom poslušajte, možete prekinuti poslije svake rečenice i ponavljati, kako bi bolje uvježbali izgovor. Tako ćete postepeno naučiti i čitati ( iako to još nije obavezno za 1. razred).

Otvorite radnu bilježnicu na stranici 47. i spojite slike i rečenice pomoću udžbenika. Eto toliko za danas.

Lijep pozdrav do utorka! Vaša učiteljica